Singalid
Singalid (singali keeles සිංහල ජාතිය, Siṃhala Jātiya; ka helad, හෙළ) on peamiselt Sri Lankat asustav rahvas, moodustades umbes 75% Sri Lanka elanikkonnast koguarvuga u 16 miljonit. Singalite identiteet põhineb nende keelel, ajaloolisel pärimusel ja religioonil. Singalid kõnelevad singali keelt ja on enamuses theravaada budistid. 5. sajandi eepose Mahavamsa ja buda munkade kroonika Dipavamsa järgi saabusid singalite esivanemad aastal 543 eKr Sri Lankale prints Vijaya juhtimisel Indiast, Sinhapurast.